"Түркияда жылдын каалаган убагында ар бир адам үчүн бир нерсе бар."
Быйылкы Туризм жумалыгы мына ушундай билдирүүнү чагылдырып турат.
Туризм жумалыгы салттуу түрдө туристтик сезондун башталышын билдирет,
бирок Туризм министрлиги Түркиянын жыл бою барууга боло турган эс алуу жери экенин көрсөткүсү келет.
Маданият жана туризм министри Мехмет Нури Эрсой X платформасындагы билдирүүсүндө төмөнкү сөздөрдү колдонду;
"Биздин өлкөбүздүн туризм тармагы жыл сайын өнүгүп, өсүп, ар кимдин купулуна толуусун улантууда.
Теңдешсиз тарыхый жана маданий мурастары менен дүйнөнү суктандырган Түркия,
туризмде жыл сайын жаңы рекорддорду жаңыртууда.
Биздин сектордун кызыкдар тараптарынын аракеттери биздин туризмдин бүгүнкү күнгө жетишине чоң жардам берди.
Биз өзүбүздүн туризм тармагыбыз менен бир топ чоң максаттарга жетебиз.
Өлкөбүздүн туризмине салым кошкондордун баарын #Туризм Жумалыгы менен чын жүрөктөн куттуктайм."
Бул кандай сонун апта болду!
Суучулдар Түркиянын кооз чыгыш жээгиндеги Фетхиеде,
Эгейдин бирюза түстүү сууларынын астында кезексиз жыйын өткөрдү.
Бирок бул күн менен кум жөнүндө эле эмес.
Түштүк-чыгыш аймактагы Шанлыурфада жайгашкан неолит дооруна таандык археологиялык эстелик Гөбеклитепе,
12 миң жылдык урандылары менен белгилүү.
Гөбеклитепе да бул жылы кызыктуу фольклордук иш-чара өткөрдү.
Кылымдар бою Анадолуда аялдар арасында болгон кийим стилдери,
Түркиянын түндүгүндөгү Самсун провинциясында жандуу көргөзмө менен тартууланууда.
Бул иш-чара кылымдар бою өзгөргөн түстүү кийим салттарын бүгүнкү күнгө чейин алып келет.
Булар Түркиянын туристтерге сунуш кыла турган баалуулуктардын айрымдарын гана түзөт.
Табуулар жана майрамдарга жык толгон жылды жар салган Туризм жумалыгы Түркиянын түрдүү мурас эстеликтерин жана
жаратылыш кереметтерин кучагына алуу менен өлкөгө келген туристтерди жылуу тосуп алат.
Белкыс Демиржан, TRT World